Na temelju odredbe članaka 28. Statuta Općine Šolta („Službeni glasnik Općine Šolta“ br. 06/21) Općinsko vijeće Općine Šolta na 0. sjednici održanoj dana 00.00. 2023. godine , donijelo je

**ODLUKU**

**o uvjetima za ostvarenje poljoprivrednih priključaka na vodu za potrebe poljoprivredne djelatnosti**

**Članak 1.**

Ovom Odlukom određuju se uvjeti i postupak za ostvarenje poljoprivrednih priključaka na vodu za potrebe poljoprivredne djelatnosti.

**Članak 2.**

Korisnici koji imaju uvjete za ostvarenje poljoprivrednih priključaka su nositelji obiteljskog poljoprivrednog gospodarstva (OPG-a), samoopskrbnog poljoprivrednog gospodarstva (SOPG), obrta registriranog za obavljanje poljoprivredne djelatnosti, trgovačkog društva ili zadruge registrirane za obavljanje poljoprivredne djelatnosti, te druge pravne osobe registrirane za obavljanje poljoprivredne djelatnosti .

Svi pravni subjekti iz stavka l. ovog članka moraju imati registrirano sjedište na području otoka Šolte.

Veličina katastarske čestica za koju se traži poljoprivredni priključak mora iznositi najmanje 1.000 m2 .

**Članak 3.**

Svi korisnici koji imaju uvjete za ostvarenje poljoprivrednih priključaka moraju predati zahtjev. Uz zahtjev su dužni predati dokaz o vlasništvu (zk izvadak za kat. česticu) i kopiju katastraskog plana za kat. česticu, dokaz o registraciji obiteljskog poljoprivrednog gospodarstva (OPG-a), samoopskrbnog poljoprivrednog gospodarstva (SOPG), obrta registriranog za obavljanje poljoprivredne djelatnosti, trgovačkog društva ili zadruge registrirane za obavljanje poljoprivredne djelatnosti, te druge pravne osobe registrirane za obavljanje poljoprivredne djelatnosti i izjavu ovjerenu od strane javnog bilježnika kojom se obvezuju da će vodovodni priključak biti korišten isključivo za navodnjavanje poljoprivrednih kultura.

Kao dokaz prilažu se: Rješenje o upisu u Upisnik Obiteljskih poljoprivrednih gospodarstava za obiteljska poljoprivredna gospodarstvaobiteljskog poljoprivrednog gospodarstva (OPG-a), odnosno u Upisnik poljoprivrednika za samoopskrbna poljoprivredna gospodarstva (SOPG), izvadak iz obrtnog registra za obrt registriran za obavljanje poljoprivredne djelatnosti, izvadak iz sudskog registra za trgovačka društva ili zadruge registrirane za obavljanje poljoprivredne djelatnosti, te druge pravne osobe registrirane za obavljanje poljoprivredne djelatnosti, ovisno o registraciji, zapisnik o evidenciji uporabe poljoprivrednog zemljišta,kojeg izdaje Agencija za plaćanja u poljoprivredi, ribarstvu i ruralnom razvoju nakon upisa poljoprivrednog zemljišta u “ARKOD” sustav.

**Članak 4.**

Zahtjev se dostavlja u pisanom obliku neposredno ili putem pošte na adresu Općine Šolta.

Suglasnost za ostvarenje poljoprivrednog priključaka na vodu za potrebe poljoprivredne djelatnosti daje Općinski načelnik Općine Šolta po predhodno pribavljenom mišljenju Povjerenstva za odobrenje poljoprivrednih priključaka na vodu za potrebe poljoprivredne djelatnosti.

Povjerenstva za odobrenje poljoprivrednih priključaka na vodu za potrebe poljoprivredne djelatnosti imenuje Općinsko vijeće Općine Šolta.

**Članak 5.**

U slučaju poteškoća u opskrbi vodom, prvo će se ograničiti isporuka vode na poljoprivrednim priključcima.

U slučaju nepoštivanja izjave kojom se korisnik obvezuju da će vodovodni priključak biti korišten isključivo za navodnjavanje poljoprivrednih kultura Povjerenstvo za odobrenje poljoprivrednih priključaka na vodu za potrebe poljoprivredne djelatnosti podnijeti će zahtjev isporučitelju vodnih usluga da se ukine priključak na trošak korisnika.

.

**Članak 6.**

Danom stupanja na snagu ove Odluke prestaje važiti Pravilnik o korištenju poljoprivrednih priključaka na vodu, KLASA:021-05/10-01/13-3, URBROJ:2181/03-04-10 od 02. lipnja 2010. godine.

**Članak 7.**

Ova Odluka stupa na snagu osmoga dana od dana objave u „ Službenom glasniku Općine Šolta“

KLASA:

URBROJ: 2181-49-01-22-

Grohote, 00.00.2023.godine

**OPĆINSKO VIJE**Ć**E OPĆINE ŠOLTA**

**Predsjednik Općinskog vije**ć**a**

**Teo Tomić, dipl. iur.**

.DOSTAVITI:

1. Službeni glasnik Općine Šolta, za objavu, ovdje.
2. VODOVOD I KANALIZACIJA d.o.o. Split, Hercegovačka 8, 21 000 Split
3. Arhiva, ovdje.